'''Producentoverskud''' er et [[mikroøkonomi]]sk begreb, der angiver den monetære gevinst, [[virksomhed]]er har ved at fremstille og sælge varer på et [[marked]]. En virksomhed vil i mange tilfælde kunne sælge varerne til en højere pris, end det koster at fremstille dem. Forskellen på produktionsomkostningerne og salgsprisen kan opfattes som den gevinst, virksomheden har ved at være på markedet. Det samlede producentoverskud på markedet består derfor af summen af alle de enkelte virksomheders gevinster beregnet på denne måde.
Producentoverskuddet blev indført som begreb af den britiske [[økonom]] [[Alfred Marshall]], en af pionererne indenfor [[neoklassisk økonomi]], i hans hovedværk ''Principles of Economics'' i 1890.<ref>[http://www.encyclopedia.com/social-sciences/applied-and-social-sciences-magazines/producer-surplus "Producer Surplus." International Encyclopedia of the Social Sciences. Encyclopedia.com. Hentet 7. april 2017.]</ref>
Samfund